РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/146-14

19. јун 2014. године

Београд

ЗАПИСНИК

ОСМЕ СЕДНИЦЕ ОДБОРА ЗА ФИНАНСИЈЕ,

РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА, ОДРЖАНЕ 17. ЈУНА 2014. ГОДИНЕ

Седница је почела у 9,05 часова.

Седницом је председавао Верољуб Арсић, председник Одбора.

 Поред председника, седници су присуствовали чланови Одбора: Милош Тошанић, Дражен Јарић, Драгољуб Зиндовић, Оливера Пешић, Дејан Андрејевић, Милорад Мијатовић, Војислав Вујић и Золтан Пек.

 Седници су присуствовали заменици чланова Одбора: Мирјана Марјановић (заменик члана Одбора Душице Николић), Зоран Бојанић (заменик члана Николе Јоловића), Милена Ћорилић ( заменик члана Моме Чолаковића).

 Седници нису присуствовали чланови Одбора: Радмило Костић, Душица Николић, Никола Јоловић, Дејан Раденковић, Драган Ђилас, Момо Чолаковић, Ђорђе Стојшић и Жика Гојковић.

 На позив председника Одбора, седници су присуствовали Миодраг Поледица, државни секретар у Министарству саобраћаја, грађевине и ифраструктуре, Славољуб Тубић, помоћник директора „Путеви Србије“, Никша Вушуровић, државни секретар у Министарству финансија и Ивана Магдић, помоћник директора Управе за јавни дуг - Министарство финансија.

 На предлог председника, Одбор је једногласно утврдио следећи

Д н е в н и р е д

 1. Разматрање Предлога закона о потврђивању Финансијског уговора између Републике Србије и Европске инвестиционе банке ''Рехабилитација и безбедност путева'', који је поднела Влада (број 400-1992/14 од 16. јуна 2014. године);

 2. Разматрање Предлога закона о потврђивању Споразума о зајму (Пројекат рехабилитације путева и унапређења безбедности саобраћаја) између Републике Србије и Међународне банке за обнову и развој, који је поднела Влада (број 400-1993/14 од 16. јуна 2014. године);

 3. Разматрање Предлога закона о потврђивању Споразума о зајму (Пројекат рехабилитације путева и унапређења безбедности саобраћаја) између Републике Србије и Европске банке за обнову и развој, који је поднела Влада (број 400-1994/14 од 16. јуна 2014. године).

 Одбор је једногласно усвојио предлог да се обави заједнички начелни претрес о сва три предлога закона, који су на дневном реду, а међусобно су повезани, с тим да се одлучивање о сваком предлогу обавља посебно.

 Уводно излагање је поднеo je Никша Вушуровић, државни секретар у Министарству финансија.

 Он је о предлозима закона истакао следеће:

Ова три предлога закона представљају потврђивање три уговора о зајму који треба да затворе финансијску конструкцију за прву фазу националног програма рехабилитације путева. Та прва фаза је у укупном износу финансирања од 390 милиона евра. Учешће Републике Србије је 116,2 милиона евра што је око 30% од укупног овог износа.

Истакао је да се ради о повољним кредитима. Рок отплате је 15 година са грејс периодом од 3-5 година (зависно од кредитора) и каматном стопом која износи еурибор увећан за маржу од 0,45% до 1% што би данас износило између 0,8% и 1,3% годишње. Кредити су међу најповољнијим које тренутно имамо у портфолију целог јавног дуга. Рок за ратификацију је 27. новембар 2014. године.

 **Прва тачка дневног реда:** Предлог закона о потврђивању Финансијског уговора између Републике Србије и Европске инвестиционе банке ''Рехабилитација и безбедност путева''.

Одбор је, затим, на предлог председника Одбора, једногласно одлучио (дванаест за) да поднесе Народној скупштини следећи

ИЗВЕШТАЈ

 Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Финансијског уговора између Републике Србије и Европске инвестиционе банке ''Рехабилитација и безбедност путева'', који је поднела Влада.

За известиоца Одбора на седници Народне скупштине одређен је Верољуб Арсић, председник Одбора.

 **Друга тачка дневног реда:** Предлог закона о потврђивању Споразума о зајму (Пројекат рехабилитације путева и унапређења безбедности саобраћаја) између Републике Србије и Међународне банке за обнову и развој.

Одбор је, на предлог председника Одбора, једногласно одлучио (дванаест за) да поднесе Народној скупштини следећи

ИЗВЕШТАЈ

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Споразума о зајму (Пројекат рехабилитације путева и унапређења безбедности саобраћаја) између Републике Србије и Међународне банке за обнову и развој, који је поднела Влада.

За известиоца Одбора на седници Народне скупштине одређен је Верољуб Арсић, председник Одбора.

 **Трећа тачка дневног реда:** Предлог закона о потврђивању Споразума о зајму (Пројекат рехабилитације путева и унапређења безбедности саобраћаја) између Републике Србије и Европске банке за обнову и развој.

Одбор је, на предлог председника Одбора, једногласно одлучио (дванаест за) да поднесе Народној скупштини следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Споразума о зајму (Пројекат рехабилитације путева и унапређења безбедности саобраћаја) између Републике Србије и Европске банке за обнову и развој, који је поднела Влада.

 За известиоца Одбора на седници Народне скупштине одређен је Верољуб Арсић, председник Одбора.

Седница одбора је завршена у 10,20 часова.

Саставни део записника чини тонски снимак седнице Одбора.

СЕКРЕТАР ОДБОРА ПРЕДСЕДНИКОДБОРА

 Милена Сандић Верољуб Арсић